
1 NAMEN IN CILJI
Kandidat splošno opiše temo, na kratko predstavi preučevano tematiko in definira nekatere osnovne pojme. 
Napiše, zakaj se je odločil za izdelek s takšnim naslovom in natančneje opiše, kaj bo predstavil v izdelku. 
Kandidat postavi hipoteze. 
Kandidat na kratko opredeli pričakovane rezultate na preučevanem področju. 

2 ANALIZA STANJA (analiza sekundarnih virov)
Kandidat analizira že obstoječe vire o izbrani temi in zapiše povzetek.

3 NAČRTOVANJE PROJEKTA 
V tej fazi je potrebno natančno opredeliti naslednje:
· aktivnosti, ki so potrebne za izvedbo projekta;
· zadolžitve posameznikov;
· trajanje posameznih aktivnosti;
· pripomočke (papir, računalnik …) in
· stroške, ki se bodo pojavili.

V ta namen je potrebno izdelati več tabel (organigram projektne skupine; časovni načrt aktivnosti – aktivnost, nosilec, datum, število porabljenih ur oziroma dni; stroški projekta) in grafični prikaz poteka aktivnosti (na abscisi prikažite aktivnosti, na ordinati pa porabljen čas za posamezno aktivnost).
4 IZVEDBA PROJEKTA
Tu se izvedejo aktivnosti, ki so bile opredeljene v drugi fazi (npr. izvedba ankete in prikaz rezultatov, izbira najboljšega ponudnika, izdelava obrazcev). Tudi tu si lahko pomagate s tabelami.
5 EVALVACIJA
Kandidat:
· oceni potek projekta;
· opredeli dejavnike, ki so prispevali k uspehu projekta; 
· ugotovi, kje se odražajo prednosti in slabosti projektne skupine (če je delo potekalo v skupini);
· ugotovi, katere strokovne, družbene in organizacijske izkušnje je pridobil;
· oceni rezultate projekta;
· ugotovi, ali so bile pristojnosti jasno razmejene (če je delo potekalo v skupini);
· ugotovi, ali so bili upoštevani projektni načrti (roki za izvedbo);
· ugotovi, kako je potekalo delo v skupini (komuniciranje, motivacija, strpnost…) (če je delo potekalo v skupini).


6 ZAKLJUČEK 
Kandidat opiše pričakovanja in ali pričakuje probleme pri delu. V zaključku dispozicije kandidat 
predstavi pričakovane rezultate in izpostavi tista področja, kjer pričakuje odstopanja. 
7 VIRI IN LITERATURA 
Kandidat v seznamu literature in virov navede vsaj 10 tiskanih in elektronskih virov, ki jih bo 
uporabil pri pisanju izdelka. 

